Meur a wezh e voe trech Japan kent Emgann Midway e deroù miz Mezheven 1942, maz eas an trech gant Stadoù-Unanet Amerika, hag Emgann Guadalcanal (7 a viz Eost 1942 – 9 a viz Chwevrer 1943) ma voe trech ar Gevredidi hag a zisammas an Inizi Salomon diouzh yev Japan. A-hed ar mare-se e sevenas Lu Japan torfedoù brezel : gwallgas prizonidi, drouklazhañ trevourion, arver armoù kimiek ha bevedel.. Lakaet e oa ar soudarded japanat da fanatiked, pa raent «xa0argadennoù banzaixa0» (diwar al lugan 天皇陛下万歳 Tennōheika banzai Bevet an impalaer), argadennoù-emlazh gant o unvez Tokkō (神風特別攻撃隊 Kamikaze Shinpū Tokubetsu Kōgekitai, Unvezh Argadiñ Arbennik Avel Doue) adalek 1944 ha pa stourment betek o soudard diwezhañ zoken pa oa anat e oant koll.